ମାସେ ପରେ ବି ପୋଲିସ ହାତ ଖାଲି\nଚଣ୍ଡିଖୋଲ, ୭।୨(ଡି.ଏନ୍.ଏ.)- ଜଣେ ମହିଳା ପୋଲିସ କନଷ୍ଟେବଳଙ୍କୁ ଡିସେମ୍ବର ୩୧ରେ ଦ୍ୱି-ପ୍ରହରରେ ଆକ୍ରମଣ ଘଟଣାର ମାସେ ବିତି ଯାଇଥିଲେ ବି ଏଯାବତ୍ ପୋଲିସ ଅଭିଯୁକ୍ତଙ୍କୁ ଧରିବାରେ ସକ୍ଷମ ହୋଇପାରି ନାହିଁ।\nମାସେ ପରେ ବି ପୋଲିସ ହାତ ଖାଲି February 8th, 00:48 AM February 8th, 00:48 AM\nଚଣ୍ଡିଖୋଲ, ୭।୨(ଡି.ଏନ୍.ଏ.)- ଜଣେ ମହିଳା ପୋଲିସ କନଷ୍ଟେବଳଙ୍କୁ ଡିସେମ୍ବର ୩୧ରେ ଦ୍ୱି-ପ୍ରହରରେ ଆକ୍ରମଣ ଘଟଣାର ମାସେ ବିତି ଯାଇଥିଲେ ବି ଏଯାବତ୍ ପୋଲିସ ଅଭିଯୁକ୍ତଙ୍କୁ ଧରିବାରେ ସକ୍ଷମ ହୋଇପାରି ନାହିଁ। ପ୍ରକାଶ ଯେ, ବଡ଼ଚଣା ବ୍ଲକ ପ୍ରସିଦ୍ଧ ଶୈବପୀଠ ମହାବିନାୟକଠାରେ ଡିସେମ୍ବର ୩୧ରେ ପୋଲିସ ମୁତୟନ କରାଯାଇଥିଲା । ସେଠାରେ କିଛି ଯୁବକ ଭିଡରେ ବାରମ୍ବାର ମୋଟରସାଇକେଲ ଭର୍ତ୍ତି କରିବାରୁ ତାଙ୍କୁ ପୋଲିସ କର୍ମଚାରୀମାନେ ବାରଣ କରିଥିଲେ । ଏ ନେଇ ସମ୍ପୃକ୍ତ ଯୁବକ ଓ ପୋଲିସ ମଧ୍ୟରେ ପାଟିତୁଣ୍ଡ ହୋଇଥିଲା । କିଛି ଯୁବକ ସଙ୍ଗଠିତ ହୋଇ ପୋଲିସ୍ କର୍ମଚାରୀଙ୍କୁ ଆକ୍ରମଣ କରିଥିଲେ । ଏଥିରେ ବଡ଼ଚଣା ଥାନାର ମହିଳା କନଷ୍ଟେବଳ ବିଳାସିନୀ ନାୟକ ଗୁରୁତର ହୋଇଥିଲେ। ଏହି ଘଟଣାକୁ ନେଇ ଏକ ମାମଲା ରୁଜୁ କରାଯାଇଥିଲା। ମାତ୍ର ମାସେରୁ ଊର୍ଦ୍ଧ୍ୱ ସମୟ ବିତିଯାଇଥିଲେ ମଧ୍ୟ ପୋଲିସ ଅଭିଯୁକ୍ତଙ୍କୁ ଗିରଫ କରିପାରିନାହିଁ। ତେବେ ଯେଉଁଠାରେ ପୋଲିସ ନିଜେ ସୁରକ୍ଷିତ ନୁହେଁ, ସେଠାରେ ଜନତାଙ୍କ ସୁରକ୍ଷା ନେଇ ପ୍ରଶ୍ନବାଚୀ ସୃଷ୍ଟି ହୋଇଛି। ଏହି ଘଟଣାର କିଛି ଦିନ ପରେ ବଡ଼ଚଣା ଥାନାଧିକାରୀଙ୍କର ଅନ୍ୟତ୍ର ବଦଳି ହେବା ପରେ ଅଦ୍ୟାବଧି କୌଣସି ଥାନାଧିକାରୀ ଯୋଗଦେଇ ନାହାନ୍ତି । ଯାହାକୁ ନେଇ ଘଟଣା ପଛରେ କିଛି ରହସ୍ୟ ଥିବା ଆଲୋଚନା ହେଉଛି । ଏ ସମ୍ପର୍କରେ ଏସ୍ଡିପିଓଙ୍କୁ ପଚାରିବାରେ ଅଭିଯୁକ୍ତଙ୍କୁ ଚିହ୍ନଟ କରାଯାଇଛି । ଖୁବଶୀଘ୍ର ସେମାନଙ୍କୁ ଗିରଫ କରାଯିବ ବୋଲି କହିଛନ୍ତି।
